বিমান নির্মাণ শিল্প গ্রাফিনের পূর্ণ সদ্ব্যবহার করতে পারে৷ এয়ারবাস কোম্পানির রোলঁ টেভেন্যাঁ ৩০ বছরেরও বেশি সময় ধরে হালকা উপকরণ নিয়ে কাজ করছেন৷ এগুলি জ্বালানির ব্যবহার কমায়, এর ক্ষয় হয় অনেক ধীর গতিতে৷ এই ক্ষেত্রেও গ্রাফিন-এর ভবিষ্যৎ উজ্জ্বল৷ তবে বিশেষজ্ঞ হিসেবে তাঁর মনে কিছু সংশয় রয়েছে৷ তিনি বলেন, ‘‘গ্রাফিন এখনো খুবই প্রাথমিক পর্যায়ে রয়েছে৷ আমি জানি, বিজ্ঞানীদের জন্য এই উপকরণ সম্ভাবনায় ভরপুর৷ তবে আমাদের ব্যবসার জন্য এখনো সেই পর্যায় আসেনি৷ এর অর্থ হলো, বিমান তৈরির জন্য নতুন কোনো প্রযুক্তি প্রয়োগ করতে চাইলে ১০ বছর আগে তা প্রস্তুত হতে হবে এবং পাঁচ বছর আগে তা হাতে পেতে হবে৷ অর্থাৎ আগামী দশকগুলির জন্য গ্রাফিন ভালো হতে পারে৷ তবে আজ এর সম্ভাবনা সম্পর্কে আমি কিছু বলতে পারবো না৷''